**Ana Gnjatović** (Beograd, 1984) je kompozitor/izvodjač/istraživač akustične i elektroakustične muzike. Sakuplja i kombinuje pronađene objekte, dela, koncepte i ideje pogodne za generalizaciju, prevođenje, interpretaciju i sonorizaciju. Njene kompozicije izvodjene su u Evropi, SAD, Japanu i Izraelu, i bile na programu više festivala, poput Međunarodne tribine kompozitora, Wratislavia cantans (PL), Festival de Wallonie (BE), Culturescapes (CH).

Završila je studije na Odseku za kompoziciju Fakulteta muzičke umetnosti Univerziteta umetnosti u Beogradu. Doktorirala je na istom odseku, sa umetničkim projektom ***Phonation****, za glas i elektroniku*, u kome istražuje upotrebu i značenje proširenih tehnika vokalizacije u uslovima kada je kompozitor ujedno i izvođač vokalnog i elektronskog parta.

Pohađala je brojne majstorske radionice kompozicije i improvizacije, usavršavajući se kod Žorža Apergisa, Haje Černovin, Brajana Fernihaua, Beata Furera, Luja Andrisena, G.F. Hasa, Ivana Fedelea...

Dobitnik je više stipendija, nagrada i priznanja, a među njima nagrade Fonda *Josip Slavenski* Fakulteta muzičke umetnosti (2010), III nagrade 7. pre-art takmičenja za mlade kompozitore iz Jugoistočne Evrope (Švajcarska, 2013), priznanja 4. Međunarodnog bijenala savremene muzike u Kopru (Slovenija, 2014).

Zaposlena je kao nastavnik u zvanju vanrednog profesora na Fakultetu umetnosti Univerziteta u Kosovskoj Mitrovici. Angažovana je i na interdisciplinarnom programu doktorskih studija Višemedijske umetnosti Univerziteta umetnosti u Beogradu.

[www.anagnjatovic.com](http://www.anagnjatovic.com)